হড়পা বান

থাম্ব|হড়পা বানে প্লাবিত রাস্তায় যান চলাচলের দৃশ্য
থাম্ব|মঙ্গোলিয়ার গোবিতে বজ্রঝড়ের পর হড়পা বান

হড়পা বান হলো প্লাবনভূমি, নদী, শুষ্ক হ্রদ ও অবনমিত ভূমি ইত্যাদির মতো নিম্নাঞ্চলে ঘটা আকস্মিক বন্যা। এটি প্রচণ্ড বজ্রঝড়, হারিকেন, বা গ্রীষ্মমণ্ডলীয় ঝড়ের সাথে যুক্ত ভারী বৃষ্টি বা বরফের পাত বা তুষারক্ষেত্রের উপর দিয়ে প্রবাহিত বরফ বা তুষার থেকে গলিত পানির কারণে হতে পারে। প্রাকৃতিক বরফ বা ভূমিধসের কারণে সৃষ্ট বাঁধ, অথবা মানবসৃষ্ট বাঁধের মতো অবকাঠামো ভেঙে যাওয়ার কারণেও হড়পা বান হতে পারে; যেমনটি ১৮৮৯ সালে জনসটাউন বন্যার সময় ঘটেছিলো। বৃষ্টিপাতের পর ছয় ঘন্টার কম সময়সীমার মধ্যে বন্যার সূত্রপাত হলে সেটিকে হড়পা বান, অন্যথায় সাধারণ বন্যা হিসেবে বিবেচনা করা হয়।]]

 কারণ 
থাম্ব|প্রায় ১ বছর ধরে চলা খরা শেষে, ৩–৫ ঘন্টা দীর্ঘ বজ্রঝড়ের পরে উত্তর মেক্সিকোতে হড়পা বান প্লাবিত রাস্তা
হড়পা বান প্রায়শই খরার পরে সম্প্রতি বৃষ্টিপাত হয়েছে এমন শুষ্ক অঞ্চলে ঘটে, তবে সেটি বৃষ্টিপতিত এলাকা থেকে নিচের দিকে, এমনকি উৎস থেকে অনেক মাইল দূরেও দেখা যেতে পারে। আগ্নেয়গিরির কাছাকাছি হিমবাহ থাকলে অগ্ন্যুৎপাতের কারণে তীব্র তাপে বরফ গলার ফলেও সংলগ্ন এলাকায় হড়পা বান হতে পারে। হারিকেন ও অন্যান্য ক্রান্তীয় ঘূর্ণিঝড়ের পর ব্যাপক বৃষ্টিপাতের পাশাপাশি বরফের বাঁধের আকস্মিক গলিত প্রভাবের কারণেও হড়পা বান হতে পারে। মানবীয় ক্রিয়াকলাপও হড়পা বানের কারণ হতে পারে। বাঁধ ভাঙার কারণে প্রচুর পরিমাণে পানি নির্গত হলে, যাত্রাপথের সবকিছু ধ্বংস করে দিতে পারে।

 তথ্যসূত্র 

বিষয়শ্রেণী:বন্যা
বিষয়শ্রেণী:জলবিজ্ঞান